Sosiaal | Hoërskool Hans Strijdom
'skop uit jou skoene, trek uit jou baadjie,
Eks op die dansvloer. Maak nog 'n draaitjie.
Wat van 'n walsie of 'n sintesie?
Gee my jou hand,ja. Jy't niks te vir vrees nie.'
By die Hansies word daar gereeld sosiaal verkeer. Die kwartaallikse sokkies hou die leerders vars en fiks.
Kussings! Komberse! Springmielies! Lekkers! Koeldrank! Vriende, of dalk 'n spesiale maat! Hierdie woorde roep uit: VELD FLIEK!! Hierdie is nog 'n manier wat die Hansies gebruik om die leerders sosiaal te laat verkeer.
Die geleenthede laat die leerders toe om op iets anders as akademie en sport te fokus. Balans is die fondasie van 'n gelukkige leerder.
By Hansies het ons elke kwartaal 'n sokkie vir ons leerlinge om te dans, lag en hulle hoërskool lewe te geniet! By sokkies kuier ons lekker, sokkie die nag in en luister wonderlike skoffel musiek. By die hansies sien ons uit om jou by ons volgende sokkie te sien.
Die matriekafskeid is vir die gr.12-leerders is meer as net 'n glansgeleentheid. Vir 11 jaar droom 'n dogter oor haar rok. Die seuns hier op die platteland beplan al hoe hy die trekker deur die hek gaan kry. Hier in Hansieland word droom waar. Elke dogter en seun word bederf en spesiaal laat voel daardie dag.
Die funksie word deur die: gr. 11-personeel, gr.11-leerders en entoesiastiese gr11-ouers gereël.
Baie moeite word gedoen met die heerlike driegangmaal wat bedien word. Dis nie net 'n afskeid nie, maar die leerders dans en kuier te lekker en sodoende sal hul die aand se herinneringe vir ewig bewaar.